Կարասիոկ կոմունան Ֆինմարք ֆյուլքեի քարտեզին
**Կարասիոկ** (նորվ.՝ Tana), կոմունա (համայնք) Նորվեգիայի Ֆինմարք ֆյուլքեյում (մարզում)։ Կոմունայի վարչական կենտրոնը Կարասիոկ քաղաքն է։ Պաշտոնական լեզուն համարվում է Բուկմոլը և Հյուսիսսաամերենը։ Զբաղեցնում է 5452,86 կմ² տարածք։ Ունի 2763 բնակչություն (2007թ.)։

Անվանում
--------

*Karasjok* անվանումը հանդիսանում է սաամերեն *Kárášjohka* բառի՝ նորվեգերենին հարմարեցված տարբերակը։ Բառի սկզբնամասի նշանակությունը անհայտ է, իսկ *johka* սաամերենից թարգմանաբար նշանակում է «գետ»։ Մինչ 1866 թվականը Կարասիոկ կոմունան մտնում էր նախկին Կիստրադ կոմունայի մեջ։ 1990 թվականին *Karasjok* անվանումը փոխարինվեց *Kárášjohka-Karasjok*-ով, ինչը կոմունային դարձրեց սաամերեն անուն ունեցող 3-րդ կոմունան Նորվեգիայում։ 2005 թվականին համայնքը կրկին վերանվանվեց Կարասիոկ, սակայն վերջին երկու անվանումները համարվում են իրավահավասար։

Զինանշան
--------

Կարասիոկի ներկա զինանշանը պաշտոնապես ընդունվել է 1986 թվականի հունիսի 27-ին։ Այն իրենից ներկայացնում է կրակի 3 պատկեր դեղին գույնի, ինչը ցույց է տալիս բնիկ սաամների համար կրակի նշանակության կարևորությունը։ Պատկերված է 3 կրակ, քանի որ Կարասիոկում բնակվում են Նորվեգիայի երեք հիմնական ժողովուրդները՝ նորվեգացիները, սաամները և քվենները։

Աշխարհագրություն
----------------

Կարասիոկ կոմունան գտնվում է Տանաելվ գետի ավազանում, այդ թվում՝ վերջինիս վտակներ Անարիոհկա և Կարասիոհկա գետերի շրջանում։ Այն ներառում է Ֆինմարկի ընդարձակ սարահարթը։ Համեմատաբար խոշոր լճերից է Գասադատավյարին։ Գետերի ավազաններում տարածված են սոճու և կեչու անտառներ։

Կլիման չորային է։ 1886 թվականի հունվարի 1-ին այստեղ գրանցվել է Նորվեգիայում արձանագրված ամենացուրտ եղանակը −51,4 °C:

Բնակչություն
------------

2012 թվականի տվյալների համաձայն՝ կոմունայում բնակչվում է 2763 մարդ, որոնց մեծ մասը Կարասիոկ բնակավայրում։ Բնակչության 80 %-ի համար մայրենի լեզուն Սաամերենն է։ Սաամերենը և նորվեգերնը կոմունայի տարածքում ունեն իրավահավասար կարգավիճակ։ Այստեղ է տեղակայված Նորվեգիայի Նորվեգիայի սաամական խորհրդարանը, ինչպես նաև սաամական այլ հաստատություններ, այդ թվում՝ ռադիոկայան։

Կարասիոկում ծնված հայտնի անձինք
-------------------------------

Կարասիոկում են ծնվել հայտնի երգչուհիներ Մարի Բոյնեն և Մաքսիդա Մարակը։

Քույր քաղաքներ
--------------

* Ռուսաստան Ռուսաստան Օլենեգորսկ
* Ռուսաստան Ռուսաստան Լովոզերո

Պատկերասրահ
-----------

* 
* 
* 
* 
* 
*

Ծանոթագրություններ
------------------

1. ↑  *Juvkam D.* Historisk oversikt over endringer i kommune- og fylkesinndelingen — Statistics Norway, 1999. — P. 84. — ISBN 82-537-4684-9 — ISSN 0806-2056
2. ↑  Jukvam, Dag (1999). "Historisk oversikt over endringer i kommune- og fylkesinndelingen"
3. ↑   Kárášjohka/Karasjok. Store norske leksikon.
4. ↑  Endring av skrivemåten for tospråklige kommuner. Endring av skrivemåten for tospråklige kommunenavn, Kárášjohka-Karasjok.
5. ↑  Norske Kommunevåpen, 1990. Nye kommunevåbener i Norden
6. ↑  Norske Kommunevåpen, 1990. Nye kommunevåbener i Norden.
7. ↑  «Kommunevåpen». Արխիվացված է օրիգինալից 2011 թ․ մայիսի 21-ին. Վերցված է 2016 թ․ նոյեմբերի 18-ին.
8. ↑  Города-побратимы Мурманской области. Արխիվացված 2015-01-28 Wayback Machine (ռուսերեն)
9. ↑  «Информационный центр финно-угорских народов». Արխիվացված է օրիգինալից 2007 թ․ նոյեմբերի 10-ին. Վերցված է 2021 թ․ հունվարի 28-ին.
10. ↑  О Ловозере и саамском народе. Արխիվացված 2010-11-28 Wayback Machine (ռուսերեն)

Արտաքին հղումներ
----------------

* Նորվեգիայի ազգային վիճակագրական տվյալները /Կարասիոկ կոմունա/ Արխիվացված 2007-09-30 Wayback Machine (անգլերեն)